KINNITATUD

rektori 14.09.2013.a

käskkirjaga nr 2-1/60

Muudetud rektori 21.04.2017. a käskkirjaga nr 2-1/60.1

**Tallinna Tervishoiu Kõrgkooli õppejõudude ning**

**kutseõppe õpetajate stažeerimise kord**

1. Tallinna Tervishoiu Kõrgkooli (edaspidi Kõrgkooli) õppejõudude ning kutseõppe õpetajate stažeerimise kord (edaspidi kord) reguleerib kõrgkooli õppejõudude ja kutseõppe õpetajate stažeerimist. Kutseõppe õpetaja stažeerimine lähtub Kutseõppeasutuse seaduse § 38 lõige 4 alusel ning õppejõudude stažeerimine lähtub järjepideva praktilise õppe kvaliteedi tagamise vajadusest.
2. Õppejõud käesoleva korra mõistes on rakenduskõrgharidusõppe õppekavadel õpetav õppejõud koormusega 1,0.
3. Kutseõppe õpetaja käesoleva korra mõistes on õpetaja, kes töötab kutseõppe osakonnas koormusega 1,0.
4. Stažeerimine käesoleva korra mõistes on eesmärgipärane kutsealane või erialane praktiline tegevus töökeskkonnas kompetentse juhendaja juhendamisel, mis haakub õppekava või kõrgkooli uurimis- või arendustööga seotud valdkonna või otseselt õpetatava valdkonnaga.
5. Kõrgkooli iga praktiliste oskuste õppejõud omab samaaegset kutsealast töökogemust või stažeerib ettevõttes/asutuses minimaalselt 40 tunni ulatuses vähemalt üks kord viie aasta jooksul.
6. Kõrgkooli kutseõppe õpetajatel on kohustus stažeerida ettevõtetes/asutustes kolme aasta jooksul vähemalt 80 tundi.
7. Stažeerimised kavandatakse struktuuriüksuse töö- ning tunniplaanides õppeaastate lõikes. Stažeerimised lepib kokku stažeerima minev õppejõud või tema vahetu juht.
8. Stažeerimise ajal säilib õppejõu/kutseõppe õpetaja töötasu ning stažeerimisel viibitud aeg arvestatakse tööaja sisse.
9. Stažeerimisega kaasnevad kulud planeeritakse struktuuriüksuse eelarvesse.
10. Õppejõud/kutseõppe õpetaja esitab põhjendatud stažeerimise taotluse (Lisa 1) otsese juhi kooskõlastusega rektori nimele vähemalt 30 kalendripäeva enne planeeritavat stažeerimist.
11. Rektori ja õppeprorektori poolt kooskõlastatud taotlus registreeritakse ja vormistatakse rektori käskkirjaga.
12. Vajadusel sõlmib kõrgkool ettevõtte/asutusega kolme poolse (kõrgkool, õppejõud/kutseõppe õpetaja, asutus/ettevõte) stažeerimise lepingu (võimalik lepingu näidis Lisa 2).
13. Stažeerimise lõppedes esitab õppejõud/kutseõppe õpetaja vahetule juhile stažeerimise aruande/õpimapi, mis kajastab stažeerimisel sooritatud ülesandeid ja õpitut. Vahetu juht annab hinnangu stažeerimise tulemustele ja esitab selle koos aruandega personalispetsialistile, kes säilitab andmed ja peab arvestust stažeerimiste kohta.

KINNITATUD

rektori 14.09.2013.a

käskkirjaga nr 2-1/60

**LISA 1**

**Tallinna Tervishoiu Kõrgkooli rektorile**

**TAOTLUS**

|  |  |
| --- | --- |
| Õppejõu/kutseõppe õpetaja nimi |  |
| Ametikoht |  |
| Struktuuriüksus |  |
|  |  |
| Asutus/ettevõte, kuhu minnakse stažeerima |  |
| Aadress |  |
| Osakond/ struktuuriüksus |  |
| Kontaktisik (nimi) |  |
| Amet |  |
| Telefon |  |
| e-post |  |

|  |  |
| --- | --- |
| Stažeerimise eeldatav kestvus (maht tundides) |  |
| Stažeerimise eeldatav toimumisaeg |  |
| Stažeerimise ajal asendaja (vajadusel) |  |
| Stažeerimisega kaasnevad kulud |  |
| Majutus |  |
| Transport |  |
| Muud kulud (loetleda) |  |

|  |  |
| --- | --- |
| Stažeerimise vajaduse põhjendus  sh teostatavad tegevused ja nende seos õpetatavate ainetega |  |

KINNITATUD

rektori 14.09.2013.a

käskkirjaga nr 2-1/60

**LISA 2**

**STAŽEERIMISE LEPING nr**

Tallinn, .................. 20……….

Käesolev stažeerimise leping (edaspidi *leping*) on sõlmitud Tallinna Tervishoiu Kõrgkooli,   
reg nr 70003980, asukoht Kännu 67, 13418 Tallinn (edaspidi *kõrgkool*), keda esindab rektor Ülle Ernits, ……………………………………………., reg nr ……………, asukoht ……………….. (edaspidi *stažeerimiskoht*), keda esindab ……………….. ja ………………………., isikukood ………………………………, elukoht ………………………………… (edaspidi *stažeerija*) vahel.

1. Stažeerimise kestel on kõrgkooli poolne kontaktisik ……………. (tel: …., e-post:…..) ning stažeerimiskoha poolne ……………… (tel: ….., e-post: …..).
2. Sõlmisid lepingu alljärgnevas:
   1. Kõrgkool
      1. lubab õppejõu stažeerima lugedes stažeerimisperioodil seda tema tööülesandeks;
      2. kontaktisik annab lõpphinnangu sooritatud stažeerimisele ........................;
      3. esitab kõrgkooli ja stažeerija poolt allkirjastatud lepingu stažeerimiskohale allkirjastamiseks.
   2. Stažeerimiskoht
      1. kohustub võtma stažeerija stažeerima …………………………;
      2. ajavahemikul…………….., kestusega ………. tundi;
      3. stažeerimise lõppedes …………….
   3. Stažeerija
      1. kohustub sooritama talle antud stažeerimisülesanded korrektselt ja õigeaegselt;
      2. hoiab saladuses talle teatavaks saanud konfidentsiaalset infot;
      3. esitab stažeerimise lõppedes kõrgkoolile aruande…..;
      4. kohustub tutvuma ja täitma stažeerimiskoha töökorralduse reeglitega ning talle laienevad stažeerimisel viibimise ajal töökaitsealased õigusaktid.
3. Käesolevast lepingust tulenevad vaidlused lahendatakse poolte kokkuleppel, selle mitte saavutamise korral Harju maakohtus.

Osapoolte allkirjad